নতুন নতুন জ্ঞান লাভ, বিশ্লেষণ এবং তা থেকে প্রাপ্ত ফলাফল অনুযায়ী সিদ্ধান্ত গ্রহণ মানুষের স্বভাবজাত বৈশিষ্ট্য। আর একারণেই মানুষ বুদ্ধিবৃত্তিক উন্নত প্রজাতির প্রাণী। অন্য প্রাণী থেকে মানুষের পার্থক্য এখানেই যে এদের রয়েছে উন্নত মস্তিষ্ক। ফলে মানুষ সৃষ্টিলগ্ন থেকে বিভিন্ন বিষয় নিয়ে চিন্তা করেছে, নিজেদের জন্য সুবিধাজনক বিষয় গ্রহণ করেছে। আফ্রিকা থেকে মানুষের আজকের এই সমাজে আবির্ভাব কোন অলৌকিক ঘটনা নয়। এটাও মানুষের উন্নত মস্তিষ্কের কর্মক্ষমতার ফসল। প্রাচীনকাল থেকে মানুষের বিভিন্ন বিষয় জানার আগ্রহ ছিল। প্রথম দিকে প্রতিদিনের নিত্যপ্রয়োজনীয় বিষয়গুলোর প্রতি তাদের সর্বাধিক দৃষ্টি ছিল। মানুষ প্রাচীনকাল থেকে আজ পর্যন্ত যে বিষয়গুলো নিয়ে ভাবতে গিয়ে মস্কিষ্ককে অধিক ক্ষয় করেছে তার একটি হল উদ্ভিদ সম্পর্কিত জ্ঞান। আর এর প্রধান কারণ মানুষের দৈনন্দিন জীবনে উদ্ভিদের প্রয়োজনীয়তা। প্রাচীনকালে মানুষের বসবাসের জন্য আজকের মত বাড়িঘর ছিল না। তারা বাস করত মাটির গুহায়। আর খাবারের প্রয়োজনে নির্ভর করত উদ্ভিদের উপর। পাশাপাশি বিভিন্ন প্রাণী শিকার করে এর মাংস ভক্ষণ করত কিন্তু এর জন্য তীর, ধনুক, বল্লম প্রভৃতি আবিষ্কার পর্যন্ত অপেক্ষা করতে হয়েছিল। বর্তমানে উদ্ভিদের গুরত্ব সম্পর্কে আমাদের ধারণা অনেক উন্নত। আমরা জানি ক্লোরোপ্লাস্টের উপস্থিতিতে উদ্ভিদ সূর্য থেকে তাপশক্তি গ্রহণ করে খাদ্য তৈরীর ক্ষমতা রয়েছে শুধু উদ্ভিদের। আর মানুষসহ অন্যান্য প্রাণী খাদ্যের জন্য উদ্ভিদের উপর নির্ভরশীল। প্রাচীন মানুষেরা উদ্ভিদের ফল ভক্ষণ করে ক্ষুধা নিবারণ করত। কোন একটি অন্চলে প্রাপ্ত ফলের উপস্থিতি হ্রাস পেলে তারা অন্য অন্চলে দল বেঁধে স্থানান্তিরত হত। তারা বনে জঙ্গলে তাদের খাদ্য উপযোগী উদ্ভিদ অনসন্ধান করত। প্রথমদিকে তারা এমন কিছু উদ্ভিদ ভক্ষণ করত যা বর্তমানে আর খাদ্যের উৎস হিসেবে বিবেচিত হয় না। যার অধিকাংশ এখন আগাছা হিসেবে বিবেচিত। লৌহযুগে মানুষের খাদ্যউপযোগী একটি উদ্ভিদ টোনাল্ড যা বর্তমানে আগাছা হিসেবে মাঠ থেকে অপসারণ করা হয়। আবার কলমিশাক, শাকনটে, কাঁটানটে উদ্ভিদ আগাছা হিসেবে বিিেবচত হলেও বর্তমানে আমরা সবজি হিসেবে ভক্ষণ করে থাকি। চাষাবাসের যাত্র শুরুর পূর্ব পর্যন্ত প্রাচীন মানুষ খাদ্যের জন্য প্রত্যক্ষভাবে প্রাকৃতিক উদ্ভিদের উপর নির্ভর করত । মানুষের বসতির চারপাশে চাষাবাদের যাত্রা শুরু হয় খ্রিস্টপূর্ব দশহাজার অব্দে যার মূল কৃতিত্ব নারীদের। লৌহ আবিষ্কারের ফলে মানুষ আবিষ্কার করে বলদ টানা লাঙল। ফলে আনুমানিক খ্রিস্টপূর্ব ৪৫০০ অব্দের ব্যপকভাবে কৃষিকাজের যাত্রা শুরু হয়। তবে প্রাচীন মানুষেরা খাদ্য হিসেবে গ্রহণকৃত উদ্ভিদ বিভিন্নভাবে পার্থক্য করতে পারত। উদ্ভিদ বাছাই করার ক্ষেত্রে তারা উদ্ভিদের পুষ্টিগুণ, সুস্বাদুতা, সুপ্রাচ্যতা,প্রাথমিক খাদ্যেও সংরক্ষণ ক্ষমতা এবং উদ্ভিদের উপর মানুষের দেহ-মনের ক্রিয়া প্রভৃতি বিষয়ের ক্ষেত্রে বিশেষ গুরুত্ব প্রদান করত। এ থেকে অনুধাবন করা যায় প্রাচীন মানুষেরা বিভিন্ন উদ্ভিদের মধ্যে পার্থক্য নির্ণয় করতে পারতো। প্রাচীন ভাস্কর্য ও প্রাচীরগাত্রে শিল্পীর আঁকা বিভিন্ন উদ্ভিদের ছবি প্রমাণ করে প্রাচীন মানুষেরা উদ্ভিদ সম্পর্কে যথেষ্ট সচেতন ছিল। খাদ্য হিসেবে ছাড়াও ঔষধি গুণের জন্য মানুষের কাছে উদ্ভিদের গুরুত্ব অধিক ছিল। মানুষের বিভিন্ন রোগের প্রতিষেধক হিসেবে ব্যবহৃত হয়ে উদ্ভিদের পাতা, বাকল, মূল ,ফুল ও ফল। বিশেষ করে শিকারের সময় প্রাণী দ্বারা আক্রান্ত স্থান থেকে প্রবাহিক রক্ত বন্ধ করতে এবং ব্যাথা উপশমে তারা উদ্ভিদের পাতা ব্যবহার করত। আর এর মাধ্যমে ঔষধি হিসেবে উদ্ভিদ মানুষের কাছে গুরুত্বপূর্ণ হয়ে উঠে। ওষুধ হিসেবে সরাসরি উদ্ভিদের ব্যবহার এখনও আমাদের সমাজে প্রচলিত। বিশেষ করে রক্ত জমাট বাঁধতে গাদা ফুলের পাতা, সর্দি কাশিতে তুলসি পাতা, হৃদরোগের ক্ষেত্রে অর্জুন গাছের বাকল, চর্ম রোগে নীম গাছের পাতাসহ অ্যালোবেরা, হরতকি, পুদিনা প্রভৃতি উদ্ভিদ আমরা ব্যবহার করে থাকি। কিন্তু উদ্ভিদ সম্পর্কিত এই তথ্য অনেক পূর্ব থেকে প্রাপ্ত। প্রাচীনকালে মানুষ উদ্ভিদের এই সকল গুণ সম্পর্কে অবহিত ছিল। ফলে তারা ঔষধিগুণ আছে এমন উদ্ভিদ সনাক্ত করত। এর উপর নির্ভর করে ভেষজ চিকিৎসাবিদ্যা উৎপত্তি লাভ করে। প্রাচীনকালে চীনে ভেষজ গুণের উপর নির্ভর করে উদ্ভিদ সম্পর্কিত জ্ঞান অšে¦ষণ শুরু হয়। আনুমানিক খ্রিস্টপূর্ব ৫০০ অব্দে লিখিত জু-১ এর সনাতনী ফার্মাকোপিয়াতে এ সম্পর্কিত তথ্য পাওয়া যায়। ভেষজ উদ্ভিদ সম্পর্কিত জ্ঞান অšে¦ষণে ভারতের প্রাচীন বিজ্ঞান সাধকদের অবদান স্বরণ করার মত। ভারতে ওষুধি উদ্ভিদ সম্পর্কিত জ্ঞানের প্রমাণ পাওয়া যায় পুরোনা চিকিৎসাবিষয়ক গ্রন্থ ”সুশ্রুত সংহিতায়”। খ্রিস্টপূর্ব তৃতীয় শতকের শেষে সুশ্রুত এই গ্রন্থ রচনা করেন। তিনি এই গ্রন্থে ৭৬০ রকমের চিকিৎসাগুণে ভরপুর উদ্ভিদেও বর্ণনা দিয়েছেন। এছাড়াও বিজ্ঞান সাথকদের মধ্যে উল্লেখযোগ্য নাম ভরদ্বাজ, শালীহোত্র,অগ্নিবেশ,দুধবল,নাগার্জুন । অর্থাৎ এটি স্পষ্ট যে প্রাচীন মানুষেরা উদ্ভিদের গুণাগুণ সম্পর্কে সচেতন ছিল। আর তা সংগ্রহের প্রয়োজনে বিভিন্ন গুণাগুণের উপর ভিত্তি করে উদ্ভিদের শ্রেণীবিন্যাসের প্রয়োজন ছিল। যা পরবর্তীকালে গবেষণা ও তথ্য উপাত্তের মাধ্যমে আধুনিক রূপ লাভ করে।